Publication: Magyar Közlöny
Issue: MK-1998-5 (Year: 1998, Number: 5)
Era: 1990-2004
Section: az 1011/1998. (I. 30.) Korm. határozathoz
Paragraph Index: 336

1998. március 13. (péntek) 16.00 Hősök tere Szemle és menet indítás: zenés átvonulás a Felvonulási tér—Stefánia út—Budapest Sportcsarnok útvonalon. A Magyar Honvédség Művelődési Házánál katonai fogadás és a részt vevő nemzetek zászlóinak ünnepélyes felvonása. 18.00 Megérkezés a Budapest Sportcsarnok elé Térzene és a résztvevők felvonulása. 19.00 Bevonulás a Budapest Sportcsarnokba Csoportonként 5 perces produkciók és menettánc, illetve vonulási alakzat bemutatók. Résztvevők: — magyar lovas bandériumok, — az 1848—49-es harcokban részt vett nemzetek katonazenekarai, — nemzetközi hagyományőrző svadronok, — népek meghívott együttesei, táncosok (orosz, osztrák, cseh—morva, szlovák, román, lengyel, olasz együttesek). 20.00 Keleti Táncvihar — Folklór Gála A keleti tánchagyományok virtuózai. (Orosz, grúz, tadzsik, román, morva, cigány és természetesen a magyar nyelvterület legszebb magyar zenéi és táncai, énekesek, zenészek, táncosok nagyszabású folklórműsora.) Bemutató előadás (Tavaszi Fesztivál produkciója). 21.00—24.00 Huszár tábor A város valamely pontján kialakított sátortáborban, a közönség megtekintheti a tábor életét, valamint duda és tekerőlant zenekarok muzsikálnak a tábortűznél. (Tervezett helyszínek: Orczy-kert, Tabán vagy Hajógyári sziget.)

Source: https://magyarkozlony.hu/hivatalos-lapok/f44279fd4081a50209b8e226d5c3c74f1e2b10f9/dokumentumok/917b7f0d16bf71ed9a43126806041d88593e39c6/letoltes